Naĝinsulo je Steinhude

Naĝinsulo de Steinhude (germane: Badeinsel Steinhude) estas artefarita insulo ĉe la suda bordo de la lagego Steinhuder Meer apud  Steinhude, kvartalo de Wunstorf, Germanujo. Ĝi kreiĝis en 1974/75. 

Grandas ĝi ne tute 3,5 hektarojn kaj sekve trioble pli granda ol alia artefarita insulo el la 18-a jarcento samlage kun fortreso Wilhelmstein. La maksimuma norda-suda etendiĝo estas de 220 metroj; de oriento okcidenten ĝi estas 330 metrojn granda. Estigon de ĝi eblis surŝutado de ellaga sablo kiu aŭtomate kondukis al pliprofundigo de la lago je la proksimeco de la insulo (je ĉ. 1,5 metroj). Ĉar antaŭe la profundeco estis nur ĝisgenue kun ĝenantaj fragmitaroj. 

La insulo atingeblas trans ne tute 80 metrojn longa porpiediranta ponto. La aliro estas senkosta sed nur dumtage permesata. Pro tio je la tagfino oni fermas la kradojn. La energikonsumon surinsulan sekurigas nur sunenergio kaj biomaso. Servejo servas por gajno de pasiva sunenergio. Ĝi estis konstruita anstataŭ kiosko dum  la Internacia ekspozicio (2000) kaj ĝuis premiiĝon arkitekturan. Sude troviĝas bela infanludejo. 

Apud la menciita servada centro troviĝas kafejo, bierĝardeno kaj belvedero 15 metrojn alta. Interese estas ke mankas vestejoj por banantoj, dume necesejoj kaj duŝoj ja tie estas. Nordoriente estas sabla plaĝo kun larĝeco de 100 metroj kaj areo de ĉirkaŭ 5000 m². Tie ĉi estiĝis golfeto. La restantan insulon dominas arbaroj tiel ke intertempe oni havas la impreson esti en parko. Ĉe la okcidenta insulero la fragmitoj pli oftas. 

Parto de rondlaga marŝ-padego estas la plej rekta vojo en la centron.  

 Eksteraj ligiloj 

  elaera foto
 "Steinhuder Meer - Zum Baden auf die Insel" - ĉe: NDR.de, 4.7.2018 
laga hejmpaĝo

Steinhude
Kategorio:Distrikto Regiono Hanovro
Kategorio:Aperis en 1975